Бөйөк педагог В. Сухомлинский: "Ма­турлыҡ һиҙгер намыҫ тәрбиәләй. Бала саҡтан уҡ… кеше эстетик ҡиммәттәрҙе үҙләштерергә өйрәнергә тейеш", − тип яҙған. Зөлфиә Күскилдинаның башҡорт теленең бөтә мөмкинлектәрен файҙаланып ижад ителгән әкиәттәре лә, ысын матур әҙәбиәт булараҡ, йәш быуында халҡыбыҙҙың быуаттар буйы килгән аҫыл сифаттарын тәрбиәләүе һәм, замандың ҡараңғы яҡтарына ҡарамай, ҙур шәхестәр үҫтереүгә йүнәлтелеүе менән әһәмиәтле.